Publication: Magyar Közlöny
Issue: MK-2011-19 (Year: 2011, Number: 19)
Era: contemporary
Section: 2011. évi V. törvény
Paragraph Index: 699

1. A felek – saját gazdaságpolitikájuk és célkitûzéseik figyelembevételével – megállapodnak az iparpolitikai együttmûködés elõmozdításában az általuk megfelelõnek tartott valamennyi területen, a kis- és középvállalkozások versenyképességének növelése céljából, többek között az alábbi eszközökkel: – a kis- és középvállalkozások versenyképességének növeléséhez szükséges keretfeltételek létrehozásával kapcsolatos információk és tapasztalatok cseréje; – a gazdasági szereplõk közötti kapcsolatok támogatása, közös beruházások ösztönzése, valamint közös vállalatok és információs hálózatok létesítése elsõsorban a meglévõ közösségi horizontális programok segítségével, a kézzelfogható és immateriális technológiai tényezõk átadásának ösztönzése a partnerek között; – a finanszírozáshoz jutás és a piacra jutás megkönnyítése, információk biztosítása és az innováció ösztönzése, a különösen a mikro- és kisvállalkozások finanszírozáshoz való hozzájutására vonatkozó bevált gyakorlatok cseréje; – kiválasztott ipari területeken végzett közös kutatási projektek, valamint a szabványokkal, a megfelelés-értékelési eljárásokkal és a mûszaki szabályozásokkal kapcsolatos együttmûködés a kölcsönös megállapodások szerint.

Source: https://magyarkozlony.hu/hivatalos-lapok/b5aeb59e541007e44ecbc68ca8f944163b22e779/dokumentumok/b23bcd389f4b0df1ddec6c460df2e702f1701639/letoltes